**ZAPISNIK S PRVOG SASTANKA KOMISIJE ZA TEORIJU I ZNANSTVENI RAD HRVATSKOG KNJIŽNIČARSKOG DRUŠTVA**

**Mjesto održavanja: Zagreb, Filozofski fakultet**

**Datum održavanja: 10. veljače 2017.**

**Vrijeme održavanja: 9:30-11**

**Prisutni:** MartinaDragija Ivanović (Skype), Sanjica Faletar Tanacković, Ivana Hebrang Grgić, Radovan Vrana

**Dnevni red:**

1. **Prihvaćanje dnevnog reda**
2. **Novi članovi**
3. **Plan rada u 2017**
4. **Razno**
5. **Prihvaćanje dnevnog reda**

Jednoglasno je prihvaćen dnevni red 1. sastanka Komisije za teoriju i znanstveni rad (KTZR)

1. **Novi članovi**

Jednoglasno je prihvaćeno članstvo u Komisiji sljedećih kolegica Marina Krpan Smiljanec (NSK), Dina Vrkić (Središnja medicinska knjižnica, Zg), Maja Panian Selimić (Knjižnično-dokumentacijski centar EFZG) te Ljiljana Aleksić (KGZ), a koje je Zagrebačko regionalno društvo predložilo za članstvo u KTZR.

1. **Plan rada u 2017**

Jednoglasno je prihvaćeno da se u realizaciju već ranije prihvaćenog plana rada pristupi na sljedeći način:

* Nakon što se dobije informacija o imenovanju novog urednika Vjesnika Bibliotekara Hrvatske (VBH), KTZR će uputiti dopis Predsjednici Stručnog odbora te predložiti organiziranje javne rasprave/okruglog stola o izdavačkoj djelatnosti HKD-a (preliminarni datum: svibanj 2017.), koji može biti organiziran isti dan kada će se održavati i sjednica Stručnog odbora (kako bi se osigurala prisutnost kolega(ic)a izvan Zagreba). Na raspravu bi se pozvali i svi aktualni (i recentni) urednici i članovi uredništva svih HKD-ovih izdanja, VBH i Novosti, te svi zainteresirani. Potom će se na sljedećoj izvještajnoj Skupštini HKD-a (listopadu 2017.) organizirati Okrugli stol na ovu temu.
* Ivana će ažurirati na web stranici Komisije podatke o magistrima i doktorandima iz područja info. znanosti na zadarskom, zagrebačkom i osječkom sveučilištu. Martina će joj poslati podatke za zadarske studente.
* Sanjica će ažurirati podatke o domaćim i stranim znanstvenim projektima u kojima sudjeluju hrvatski znanstvenici i praktičari u području informacijskih znanosti te ih objaviti na mrežnim stranicama KTZR. U drugoj će se fazi ažuriranju pridružiti i ostali članovi budući da dostupne informacije o projektima nisu lako dostupne, transparentne i ažurne.
* Ivana, Martina, Radovan i Sanjica priredit će zajednički do 10. ožujka 2017. nacrt (*online*) upitnika za kratko istraživanje, predviđeno planom rada KTZR u 2017., kojim bi se pokušalo odgovoriti na sljedeća istraživačka pitanja:
  + Koliko su knjižničari upoznati s rezultatima domaćim znanstvenih projekata/istraživanja te koliko ih koriste u svom svakodnevnom radu?
  + Koje bi teme/probleme knjižničari voljeli da se istraže (općenito, lokalno…)?

Sanjica će pripremiti dokument na *Googledox*. Preliminarni rezultati ovog istraživanja predstavit će se na sljedećoj Skupštini HKD-a.

* Osmišljavanju projekta edukativnih video materijala na temu teorija informacijske znanosti (npr. intervjui s eminentnim domaćim stručnjacima i znanstvenicima u području info. znanosti) pristupit će se u rujnu nakon što se provedu ranije navedena istraživanja. Za pripremu projekta potrebno je pogledati slična međunarodni projekt dostupan na <http://infoscileaders.libsci.sc.edu/>. Očekuje se da će u projektu sudjelovati diplomski studenti informacijskih znanosti u okviru svog projektnog rada.

**5. Razno**

Sanjica će nakon 3. sjednice Stručnog odbora HKD-a izvijestiti članove o tome što se raspravljalo. Ako bude potrebno, organizirat će se video-konferencija ili elektronička sjednica Komisije. Ispitat će se mogućnost kreiranja *mailing* liste Komisije unutra HKD-a.

|  |  |  |
| --- | --- | --- |
| Zapisničar: |  |  |
| Sanjica Faletar Tanacković |  |  |